সম্মতি

সাধারণ অর্থে সম্মতি শব্দটি কোন একজনের প্রস্তাব বা মতের সাথে একমত পোষণ করাকে বোঝানো হয়। তবে বিভিন্ন বিষয় ও প্রেক্ষাপভেদে সম্মতি শব্দের অর্থ ভিন্ন অর্থ হতে পারে। আইন, চিকিৎসা এবং যৌন সম্পর্ক- ইত্যাদি বিষয়ভেদে সম্মতি শব্দের ব্যবহার ভিন্ন। সম্মতির বিভিন্ন প্রকারভেদের মাঝে রয়েছে- পরোক্ষ সম্মতি, প্রত্যক্ষ সম্মতি, জ্ঞাত সম্মতি এবং সাধারণ সম্মতি। আইনত, মানসিক পরিপক্কতা ও সুস্থতা সম্মতি প্রদানের অন্যতম শর্ত। দেশ ও রাষ্ট্রভেদে সম্মতি প্রদানের আইনগত বয়স ভিন্ন হয়ে থাকে। পরোক্ষ সম্মতি ব্যক্তির আচরণ কিংবা কার্যক্রম দিয়ে ফুটে উঠে। বিভিন্ন পরিস্থিতিতে একজনের নিশ্চুপ থাকা কিংবা কোন প্রতিবাদ না করা দিয়ে প্রায়ঃশই মৌন সম্মতি বা পরোক্ষ সম্মতিকে ইঙ্গিত করে। উদাহরণ হিসেবে, শিক্ষা প্রতিষ্ঠানের নিয়মকানুন মেনে চলা সেই নিয়মকানুনের প্রতি শিক্ষার্থীদের পরোক্ষ বা মৌন সম্মতি। প্রত্যক্ষ সম্মতি পরিষ্কার ভাবে মুখ ফুটে বলা হয় কিংবা দলিলে লিখে প্রকাশ করা হয়। এতে ভুল বোঝার কোন অবকাশ নেই। কোন ক্ষেত্রে মৌনভাবে শারিরীক অংগভঙ্গির মাধ্যমেও অলিখিতভাবে প্রত্যক্ষ সম্মতি প্রয়োগ সম্ভ। যেমনঃ মাথা নেড়ে সম্মতি জ্ঞাপন। অলিখিত প্রত্যক্ষ সম্মতি কোন ভিডিও বা অডিও রেকর্ডিং প্রমাণ ছাড়া গৃহীত হলে ব্যক্তি পরবর্তীতে তা অস্বীকার করতে পারেন। জ্ঞাত সম্মতি চিকিৎসাক্ষেত্রে বহুল ব্যবহৃত। একজন রোগী সবকিছু জেনে বুঝে এবং ভবিষ্যতের সম্ভাব্য ফলাফল মাথায় রেখেই চিকিৎসার জন্য সম্মতি প্রদান করেন। অন্যান্য ক্ষেত্রেও এই সম্মতির ব্যবহার হয়। সাধারণ সম্মতি সাধারণত অন্যান্য সকল দল একটি নির্দিষ্ট নতুন দলকে দিয়ে থাকে। একজন ব্যক্তির অনুপস্থিতিতে বা অপারগতায় আরেকজন তার হয়ে সম্মতি প্রদান করাকেবিকল্প সম্মতি বলে। এইজ অব কনসেন্ট মূলত যৌন মিলনে সম্মতি প্রদানের ন্যূনতম বয়সকে বোঝায়। আইনগতভাবে যৌন মিলনে সম্মতির ন্যূনতম বয়স দেশ, কাল ও সমাজ ভেদে ভিন্ন। শিশু ধর্ষণ ও শিশু পর্নোগ্রাফি রোধে একবিংশ শতাব্দীতে প্রায় সকল আধুনিক দেশেই এইজ অব কনসেন্ট নির্ধারিত আছে। যৌন মিলনে সম্মতি যেকোনো যৌন সম্পর্কে গুরূত্বপূর্ণ ভূমিকা রাখে। যেকোনো ধরনের যৌন কার্যক্রম সম্মতি ব্যাতিরকে যৌন অপরাধ ক্ষেত্রেবিশেষে ধর্ষণ বলে গণ্য হয়। ১৯৮০ সালের শেষের দিকে লুইস পিনেউ যৌন সম্মতির ক্ষেত্রে যোগাযোগের প্রাধান্যতায় জোর দেন। তিনি সর্বোপ্রথম “হ্যাঁ” অর্থ হ্যাঁ এবং না অর্থ “না” মডেলের প্রবর্তন ঘটান। বাংলাদেশের দণ্ডবিধির ৩৭৫ নম্বর ধারা মোতাবেক যদি কোনো পুরুষ চৌদ্দ বছরের কম বয়সের কোন নারীর সাথে তার সম্মতিসহ বা সম্মতি ব্যতিরেকে যৌন সঙ্গম করে, তবে তা ধর্ষণ হিসেবে গণ্য হবে। তবে তেরো বছরের বেশি বয়সের বিবাহিত স্ত্রীর সাথে যৌন সঙ্গম ধর্ষণ হিসেবে গণ্য হবে না। অন্যদিকে নারী ও শিশু নির্যাতন দমন আইন, ২০০০ | ৯ (১) মোতাবেক যদি কোনো পুরুষ ষোলো বছরের কম বয়সের কোন নারীর সাথে তার সম্মতিসহ বা সম্মতি ব্যতিরেকে যৌন সঙ্গম করেন, তা হলে সে উক্ত নারীকে ধর্ষণ করেছে বলে গণ্য হয়৷ বাংলাদেশের বাল্যবিবাহ নিরোধ আইন, ২০১৭ মোতাবেক বিয়ের ন্যূনতম বয়স পুরুষের জন্য ২১ বছর এবং নারীদের জন্য ১৮ বছর। তবে বিশেষ প্রেক্ষাপটে আদালতের নির্দেশ এবং পিতা-মাতা বা প্রযোজ্য ক্ষেত্রে অভিভাবকের সম্মতিক্রমে অপ্রাপ্ত বয়স্কের বিয়ের বৈধতা রয়েছে। যেহেতু বাংলাদেশের আদালতে নারী ও শিশু নির্যাতন দমন আইনের মতো বিশেষ আইন দণ্ডবিধির যেকোনো ধারার চেয়ে বেশি প্রধান্য পায়, তাই বলা যায় বাংলাদেশে এইজ অব কনসেন্ট ন্যূনতম ষোলো (১৬) বছর বয়স। বিশেষক্ষেত্রে বাল্যবিবাহ নিরোধ আইন ২০১৭ এবং দণ্ডবিধির ৩৭৫ নম্বর ধারা মোতাবেক ১৩ বছরের বেশি বয়সী শিশুকে বিবাহ করা ও যৌন সম্পর্ক স্থাপন করায় কোন আইনি বাধা নেই। "Home : Oxford English Dictionary"। www.oed.com। সংগ্রহের তারিখ ২০১৬-০৩-২৪।  Garner, Bryan (২০১১)। Black's Law Dictionary। West Publishing Co.। পৃষ্ঠা 726।  Waites, Matthew (২০০৫)। The Age of Consent: Young People, Sexuality and Citizenship। Palgrave Macmillan। আইএসবিএন 1-4039-2173-3। ওসিএলসি 238887395।  "DIRECTIVE 2011/92/EU OF THE EUROPEAN PARLIAMENT AND OF THE COUNCIL of 13 December 2011 on combating the sexual abuse and sexual exploitation of children and child pornography, and replacing Council Framework Decision 2004/68/JHA"। Official Journal of the European Union। ১৩ ডিসেম্বর ২০১১। সংগ্রহের তারিখ ২৫ আগস্ট ২০১৫।  Beres. A, Melanie (১৮ জানুয়ারি ২০০৭)। "'Spontaneous' Sexual Consent: An Analysis of Sexual Consent Literature"। Feminism & Psychology। 17 (93): 93। ডিওআই:10.1177/0959353507072914।  Pineau, Lois (১৯৮৯)। "'Date Rape: A Feminist Analysis'"। Law and Philosophy। 8 (217)।  "The Penal Code, 1860 | 375. Rape"। bdlaws.minlaw.gov.bd। সংগ্রহের তারিখ ২০২০-০৮-২৪।  "নারী ও শিশু নির্যাতন দমন আইন, ২০০০ | ৯৷ ধর্ষণ, ধর্ষণজনিত কারণে মৃত্যু, ইত্যাদির শাস্তি"। bdlaws.minlaw.gov.bd। সংগ্রহের তারিখ ২০২০-০৮-২৪।  "বাল্যবিবাহ নিরোধ আইন, ২০১৭ | ২। সংজ্ঞা"। bdlaws.minlaw.gov.bd। সংগ্রহের তারিখ ২০২০-০৮-২৪।  "বাল্যবিবাহ নিরোধ আইন, ২০১৭ | ১৯। বিশেষ বিধান"। bdlaws.minlaw.gov.bd। সংগ্রহের তারিখ ২০২০-০৮-২৪।